पाएं अपने शहर की ताज़ा ख़बरें और फ्री ई-पेपरडाउनलोड करें
बिहार में कोरोना का संक्रमण तेजी से फैल रहा है स्थानीय स्तर पर भी संक्रमण की रफ्तार काफी तेज हो चुकी है। जिसे देखते हुए लोगों मे दहशत की स्थिति व्याप्त है। बुधवार से दस दिवसीय कोरोना लॉक डॉउन की शुरूआत हो गई। बुधवार की सुबह दुकाने जहां बंद थी, तो वहीं सब्जी दुकानों पर भी भीड़ कम नजर आई। जरूरी सामानों की खरीद को ही लोग घरों से बाहर निकले हुए थे। पुलिस- प्रशासन के सीओ अजीत कुमार व थानाध्यक्ष अतवेंद्र कुमार सिंह ने पुलिसकर्मियों के साथ सुबह से ही घूम घूम कर दुकानों को बंद कराना शुरु कर दिया । साथ हीं सरकार द्वारा लाकडाउन के तहत जारी निर्देशों की जानकारी दे रहे थे। सीओ अजित कुमार सुबह 7 बजे से ही दावथ बाजार मे दुकानों को बंद कराते हुए नजर आए। दुकानदारों को निर्देश दिया कि किराना ,सब्जी, फल ,दूध की दुकानें सुबह 7 बजे से 11 बजे तक हैं खुलेगी। वहींं दवा की दुकानें 24 घंटे खुली रहेगी। तेजी से बढ़ते संक्रमण पर लगाम की अब तक की गई सभी कवायद खास कारगर नजर नहीं आयी है। लोग काफी लापरवाही भी बरतते रहे हैं। जिसके चलते कोरोना का संक्रमण तेजी से पांव पसारे हुआ था। बाजारों मे दवा, दूध, फल,सब्जी आदि की ही दुकानें खुली हुई थी। बुधवार की सुबह कोरोना लाक डाउन का असर देखने को मिला। वही लोग घरों से निकले हुए थे, जिन्हें कोई जरूरी काम था। वहीं मलियाबाग चौक पर थोड़ी बहुत भीड़ नजर आ रही थी, परंतु सामान्य दिनों की अपेक्षा काफी कम थी। वैसे भी मलियाबाग मे सुबह में थोक सब्जी की बिक्री होती है। जहां से कई बाजारों पर सब्जियांं ले जायी जाती है। जिससे सुबह एक से दो घंटे तक भीड़ होती है। हालांकि बुधवार को भीड़ कम जरुर थी, परंतु कुछ लोग अभी भी बिना मास्क व सोशल डिस्टेंसिंग के नजर आए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn